open-index/open-wikipedia-markdown huggingface dataset:
Valašské právo

náhľad|Valašský pastier.
**Valašské právo** je súhrn právnych noriem a zvyklostí, ktorými sa pôvodne - najneskôr od vrcholného stredoveku - riadilo rumunské obyvateľstvo (teda Valasi v užšom, pôvodnom význame), neskôr - do 18./19. storočia - takmer všetko to obyvateľstvo strednej Európy a Balkánu (teda najmä Valasi v širšom, prenesenom zmysle), ktorého spôsob života a ekonomika bol založený na transhumancii (pastierstve nekočovného obyvateľstva so striedaním pastvín medzi vrchmi v lete a nížinami v zime). 

## Valašské právo na Slovensku
Valašské právo je súhrn právnych noriem a zvyklostí valašského obyvateľstva na  Slovensku v 14. storočí až 17. storočí, často potvrdené panovníkom (najznámejšie privilégium pre oravských a liptovských Valachov z roku 1474 vydané Matejom I. Korvínom). Podľa neho boli Valasi na určitý čas (6 - 20 rokov) oslobodení od všetkých poddanských povinností, neskôr od platenia cirkevného desiatku a roboty, za čo museli strážiť cesty, hranice a vykonávať vojenskú službu. 
Od 2. polovice 16. storočia utužovaním nevoľníctva ich práva postupne zanikali a rovnako koncom 16. a začiatkom 17. storočia ustávalo aj usídľovanie riadiace sa valašským právom.
Stretávame sa s ním najmä u Rumunov (Valašsko, Moldavsko, Sedmohradsko, Podkarpatská Rus, Poľsko, Slovensko), macedónskych Arumunov, Rusínov (Podkarpatská Rus, Poľsko, Slovensko), Poliakov, Slovákov, Moravanov (Moravské Valašsko), Srbov a Chorvátov.

## Literatúra
* SOKOLOVSKÝ, Leon: Dedina na valašskom práve. In: *História*, r. 2, 2002, č. 2, s. 4  6.
* SOKOLOVSKÝ, Leon: *Správa stredovekej dediny na Slovensku.* Bratislava : Academic Electronic Press, 2002, 308 s. ISBN 80-88880-24-6

## Referencie


## Externé odkazy
* 
*http://www.elib.hu/01900/01966/html/index918.html

Kategória:Dejiny práva
Ján Králik

Doc. Ing. **Ján Králik**, CSc. (30. máj 1949, Ružomberok) bol primátorom Banskej Bystrice od roku 1998 do roku 2006.

## Profesionálna kariéra
* 1973 - titul Ing. - absolvoval VŠ v odbore ekonomika a riadenie strojárskej a elektrotechnickej výroby
* 1982 - titul CSc. - katedra ekonomiky a riadenia Slovenskej technickej univerzity v Bratislave v odbore „Odvetvové a prierezové ekonomiky“
* 1976 - 1984 - Mostáreň Brezno, vedúce a riadiace funkcie
* 1989 - pracoval v ekonomických funkciách obchodných spoločností
* pred 1998 - Fakulta politických vied a medzinárodných vzťahov na UMB v Banskej Bystrici, odborný asistent katedry ekonomických vied a prodekan fakulty
* 2004 - neúspešne kandidoval na post prezidenta Slovenskej republiky so ziskom 15 873 hlasov (0,79%) sa umiestnil na siedmom mieste z dvanástich kandidátov.
* 2007 - habilitácia (docent) v odbore "Teória politiky" na Fakulte politických vied a medzinárodných vzťahov UMB v Banskej Bystrici 

## Stranícka kariéra
* pred 1989 - KSS, pracovník aparátu, kde zodpovedal za zavádzanie projektov automatizácie a robotizácie na pracoviskách zbrojárskej výroby v Stredoslovenskom kraji a riadenie priemyslu v okrese Banská Bystrica.
* po 1989 - Strana demokratickej ľavice
* 2005 - po zlúčení SDĽ so SMERom sa stal členom strany SMER - sociálna demokracia

## Komunálna politika
* 1990 - 1998 - poslanec Mestského zastupiteľstva v Banskej Bystrici
* 1998 - 2002 - primátor Banskej Bystrice
* 2002 - opätovne zvolený za primátora Banskej Bystrice za koalíciu SDĽ,HZDS, HZD, ZRS, KSS, SDSS, NOSNP
* 2005 - zvolený za koalíciu HZD, SNS, SMER za poslanca Banskobystrického samosprávneho kraja v okrese Banská Bystrica

## Predvolebná kampaň za mestské peniaze
Ján Králik vzbudil tesne pred voľbami do krajských zastupiteľstiev v roku 2005 rozruch tým, že rozoslal niekoľko desiatok listov z mestského úradu v Banskej Bystrici s výzvou na svoju podporu vo voľbách. Od tohto kroku sa dištancovala aj jeho materská strana SMER a krajská predsedníčka strany Jana Lašáková vyhlásila, že sa bude uvažovať o vylúčení Králika zo strany. Bližšie informácie - wikicitáty.

## Súkromný život
Ján Králik je ženatý a má tri deti.

## Iné projekty

## Referencie

## Externé odkazy
* Ján Králik na stránke leaders.sk
* 

Kategória:Osobnosti z Ružomberka
Kategória:Primátori Banskej Bystrice
Kategória:Poslanci Banskobystrického samosprávneho kraja
Kategória:Politici KSS
Kategória:Politici SDĽ (1990)
Kategória:Politici Smeru
Kategória:Kandidáti na prezidenta Slovenskej republiky (2004)
Anna Fedorová

Mgr. **Anna Fedorová** (* 19. október 1947, Spišská Nová Ves)v je slovenská komunálna politička a pedagogička.

Bola primátorkou mesta Spišská Nová Ves v rokoch 20022006, poslankyňou zastupiteľstva Košického samosprávneho kraja a predsedníčkou OKC KDH v Spišskej Novej Vsi.

Ako členka Kresťanskodemokratického hnutia bola zvolená za koalíciu KDH, OKS vo voľbách v roku 2005 za poslankyňu Košického samosprávneho kraja v okrese Spišská Nová Ves.

## Referencie


## Externé odkazy
* Poslankyňa Mgr. Anna Fedorová na stránke KSK

Kategória:Primátori Spišskej Novej Vsi
Kategória:Poslanci Košického samosprávneho kraja
Kategória:Politici KDH
Kategória:Slovenské političky
Kategória:Osobnosti zo Spišskej Novej Vsi
Heartagram

náhľad|Heartagram.
**Heartagram** je symbol, legálne ho používa fínska skupina  HIM. Predstavuje kombináciu pentagramu a srdca. Názov vznikol zložením slov **heart** (srdce) a **pentagram**. Symbolizuje spojenie dobra a zla, lásky a nenávisti.

Kategória:HIM
Kategória:Symboly
Ferenc Martos

**Ferenc Martos** (* 10. január 1875, Arad, Rumunsko – † 24. november 1938, Budapešť, Maďarsko) bol maďarský spisovateľ.

Vyštudoval právo, a v roku 1896 začal pracovať na ministerstve školstva. Popri tom bol aj spolupracovníkom denníkov *[[Napló]]* a *[[Magyar Hírlap]]* neskôr aj redaktorom v Fovarosi Lapok. Taktiež začal písať novely, básne, a aj divadelné hry. Postupne sa v spolupráci s priateľom, skladateľom Huszkom, dopracoval k písaniu operetných libriet. Keďže v tom bol veľmi úspešný a jeho práce boli kvalitné, od roku 1904 písal výhradne len libretá pre viacerých slávnych operetných skladateľov, akými boli Viktor Jacobi, Emmerich Kálmán, Franz Lehár a iní.

Jeho manželkou bola Deutsch Gizella, s ktorou sa zosobášil v Budapešti 8. júla 1908. Ich dcéra bola Veronika Martos.

## Referencie

Kategória:Maďarskí spisovatelia
Kategória:Libretisti
Kategória:Operetní skladatelia
Kategória:Maďarské osobnosti židovského pôvodu
Kategória:Absolventi Univerzity Loránda Eötvösa
Bitka pri Lechu

**Bitka pri rieke Lech** bolo ozbrojené stretnutie medzi vojskom Nemeckého kráľovstva a vojskom Starých Maďarov, ktorá sa uskutočnila 10. augusta 955 neďaleko mesta Augsburg v Nemecku.

Nemecký kráľ Otto I. za podpory viacerých európskych vladárov tu zastavil postup staromaďarských kmeňov do západnej Európy. Bola to definitívna porážka starých Maďarov. Podľa ústnej tradície sa z bitky pri Lechu vrátilo len sedem maďarských bojovníkov. Ich výpravy po tejto bitke nepokračovali. Prešli z kočovného spôsobu života na usadlý a usadili sa približne v dnešnom Maďarsku a okolitých krajinách, kde prebrali spôsob života od poľnohospodársky vyspelejších miestnych Slovanov.

Kategória:Bitky v Nemecku
Kategória:Dejiny Rakúska
Kategória:Dejiny Maďarska
Kategória:Bitky v 955
Kategória:Bitky Rímsko-nemeckej ríše
Jakub Arbes

**Jakub Arbes** (* 12. jún 1840, Praha, Česko – † 8. apríl 1914, Praha) bol český spisovateľ a novinár. Sympatizoval s Májovcami, ale nepatril k nim, pretože tvoril za iných okolností než oni.

Pochádzal zo Smíchova, kde vyštudoval reálku, potom študoval techniku. 

V rokoch 1868 – 1873 bol zodpovedný redaktor *Národních listů* a ako redaktor v nich pôsobil do roku 1877. Za svoje články bol odsúdený na 15 mesiacov, ktoré strávil vo väzení v Českej Lípe (1873 – 1874). 

V rokoch 1876 – 1879 bol dramaturgom *Prozatímního divadla* a v rokoch 1880 – 1881 vydával satirický časopis *Šotek* spolu s M. Alešom. 

Bol aj redaktorom časopisu *Hlas* a *Politik*.

Počas svojej literárnej činnosti si vytvoril veľmi oddaný vzťah k Nerudovi, ktorého považoval za svoj vzor a tiež veľmi obdivoval Máchu.

## Dielo
Volil námety zo súčasného pražského života. Ako človek bol svojrázny a podľa toho vyzerajú aj niektoré jeho témy.

Zaviedol nový spôsob literárnej tvorby – romaneto, teda obsiahlejšiu poviedku s dobrodružným, napínavým dejom, v ktorej sú dramatické zápletky s prekvapivým zakončením. Pripomína romantizmus.

Námetom sú neobvyklé javy, tajomnosť, ktorá má nakoniec reálne vysvetlenie. Vychádza z rozporu medzi dokázanými vecami a vecami medzi nebom a zemou. Hlavnými postavami sú vedci, alebo študenti.

### Romanetá
* *Ďábel na skřipci*
* *Sivooký démon*
* *Zázračná madona*
* *Newtonův mozek*
* *Kandidáti existence*
* *Ukřižovaná*
* *Etiopská lilie*
* *Svatý Xavérius* – rozprávanie spisovateľovho priateľa, ktorý chcel rozlúštiť tajomstvo Balkovho obrazu, v ktorom má byť zakreslená mapa k pokladu. Necháva sa zatvoriť v kostole cez noc a potom idú spolu vykopať poklad na Smíchov.
 
### Romány
* *Moderní upíři* – pohľad do života pražských podnikateľov a mešťanstva
* *Štrajchpudlíci* – román z prostredia smíchovských tlačiarenských robotníkov, opisuje ich existenčné problémy.
* *Mesiáš*
* *Anděl míru* – kritika spoločnosti
* *Kandidáti existence*
* *Český Paganini*
* *Záhadné povahy*
* *Z duševní dílny básníků*

### Publicistika
* *Epizody*
* *Pláč koruny české neboli Nová persekuce*

Svoje poviedky uverejňoval v mnohých časopisoch (*Lumír*, *Světozor*, *Květy*,...)

Zachovalo sa veľké množstvo novinových článkov, ktoré sa týkali predovšetkým významných svetových osobností v literatúre. Zaoberal sa okrem iného K. H. Máchom a K. Sabinom.

## Externé odkazy
* Zoznam českých spisovateľov
* Česká literatúra v rokoch 1815 – 1918

Kategória:Českí novinári
Kategória:Českí spisovatelia
Čagoské ostrovy

**Čagoské ostrovy** () sú skupina šiestich atolov s viac než 600 tropickými ostrovmi. Leží asi  južne od Maldív v Indickom oceáne a  juhozápadne od Indie, v polovici cesty, medzi Afrikou a Indonéziou. Je súčasťou Britského indickooceánskeho územia, ktoré je Zámorským územím Spojeného kráľovstva.

## Referencie

## Iné projekty

Kategória:Ostrovy Ázie
Kategória:Spojené kráľovstvo
Drotár (rozlišovacia stránka)

**Drotár** môže byť:
* podomový opravár a remeselník, vyrábajúci výrobky z drôtu a kovu, pozri drotár
* divadelná hra slovenského dramatika Jána Palárika, pozri Drotár (divadelná hra)
* opereta rakúskeho skladateľa Franza Lehára, pozri Drotár (opereta) 
* priezvisko, pozri  Drotár (priezvisko), napr.:
** Igor Drotár (* 1954), slovenský automobilový pretekár
** Martin Drotár (* 1981), slovenský hokejista
** Pavol Drotár, slovenský politik (SDSS)
Guľôčky

***Guľôčky*** () je slovenský filmový muzikál o čarovnej guľôčke, ktorá dokáže svojmu majiteľovi splniť všetky želania.

* Architekt: Ján Svoboda
* Návrhy kostýmov: Anna Bohatová
* Strih: Maximilián Remeň
* Vedúci výroby: Boris Jurech
* Exteriéry: Bratislava
* Premiéra: 26. november 1982

Kategória:Česko-slovenské filmy
Kategória:Slovenské filmy
Kategória:Detské filmy a seriály
Kategória:Filmy podľa názvu
Kategória:Filmy z 1982
Lampáš malého plavčíka

***Lampáš malého plavčíka*** (angl. *The Lantern of the Little Boatsman*) je slovenský film natočený podľa rovnomenného románu Jána Navrátila.

Dobrodružný príbeh malého lodníka počas druhej svetovej vojny.

* Architekt: Miloš Kalina
* Návrhy kostýmov: Anna Hroššová
* Strih: Maximilián Remeň
* Vedúci výroby: Ivan Filus
* Exteriéry: Lednice, Senec, Dunaj, Trnava, Devín, Most pri Bratislave
* Premiéra: december 1984

Kategória:Slovenské filmy
Kategória:Filmy podľa názvu
Kategória:Filmy z 1984
Štylistická figúra

**Štylistická figúra** alebo **básnická figúra** (v básnictve) alebo **rečnícka figúra** (v rétorike) alebo **figúra** je štylistický prostriedok (slovo alebo slovné spojenie) používajúci odchýlky od noriem bežného oznamovacieho jazyka na estetické prehĺbenie vlastností reči.

Figúra môže byť zvuková, syntaktická, výpustková, slovosledná alebo paradoxná.

Rečnícka figúra vyjadruje postoj hovoriaceho k adresátovi. Má vyvolať napätie, záujem (napr. rečnícka otázka, oslovenie, zvolanie). 

## Pozri aj
* :Kategória:Štylistické prostriedky

Kategória:Literárne pojmy
Historizmus (jazykoveda)

**Historizmus** je slovo alebo význam slova, ktorý sa v súčasnom danom jazyku už nepoužíva, lebo zanikol so zmenami spoločnosti, alebo zanikli reálie (predmet či jav), ktoré pomenúval. Napríklad *grifeľ* – nástroj na písanie. V literárnych dielach sa historizmy používajú na charakterizáciu postáv, doby alebo prostredia. 

Oproti tomu archaizmus pomenúva vec alebo jav, ktorý už má svoj nový, súčasný názov (napr. *almara* – skriňa).

## Pozri aj
* Archaizmus

## Zdroj
* historizmy. In: 

Kategória:Literárne pojmy
Kategória:Jazyk
Margita Figuli

**Margita Figuli**, po sobáši **Margita Šustrová**, pseudonymy *Morena*, *Oľga Morena* (* 2. október 1909, Vyšný Kubín – † 27. marec 1995, Bratislava) bola slovenská spisovateľka, prekladateľka a autorka literatúry pre deti a mládež.

## Životopis
Narodila sa v roľníckej rodine. Gymnaziálne štúdiá začala v Dolnom Kubíne, no maturovala na  Obchodnej akadémii v Banskej Bystrici (1924 – 1928). Chcela pokračovať v štúdiu, no jej pokus o štúdium maliarstva v Prahe jej nevyšiel. Pracovala ako anglická korešpondentka v Tatra banke v Bratislave. Popri zamestnaní študovala na konzervatóriu hru na klavíri. Roku 1941 ju prepustili z Tatra banky za odvážnu protivojnovú novelu Olovený vták. Preto počas vojnových rokov 1941 až 1945 žila vo Vyšnom Kubíne u Emílie Meškovej. Odvtedy sa venovala len literárnej činnosti.

## Tvorba
Margita Figuli je výraznou predstaviteľkou slovenského naturizmu v novelistickej a románovej tvorbe. Publikovať začala už v roku 1930 v časopise Slovenská nedeľa či v kalendároch Tatra banky, neskôr tiež v časopisoch Elán, Slovenské pohľady, Živena a iné. V jej raných prácach dominujú témy z prostredia sociálnej, zemepisnej či spoločenskej periférie, neskôr tiež láska, sociálny súcit a súčasné spoločenské problémy. V tematickej rovine využívala legendické, mýtické a rozprávkové prvky. Okrem vlastnej tvorby sporadicky prekladala z češtiny (Karel Čapek, Karel Jaromír Erben a i.).

## Získané ocenenia
* 1947 – národná cena za román Babylon
* 1964 – zaslúžilá umelkyňa
* 1974 – národná umelkyňa

## Dielo
### Próza
* 1932 – *List od otca*
* 1936 – *Uzlík tepla*, v spolupráci s Kolomanom Sokolom
* 1937 – *Pokušenie*, zbierka 10 noviel (zostavil Ján Smrek)
* 1938 – *Čierny býk*
* 1940 – *Olovený vták*, pacifistická novela, v ktorej vyjadrila protest proti vojne
* 1940 – *[[Tri gaštanové kone]]*, novela
* 1942 – *Tri noci a tri sny*, bibliofília (ilustroval Ľudovít Fulla)
* 1946 – *Babylon*, monumentálny 4-zväzkový román (v roku 1956 vyšiel znovu, no v upravenej verzii)
* 1949 – *Zuzana*, fragment románu (časopisecky vyšiel už v roku 1939)
* 1969 – *Životopisné legendy*, (vydal básnik Theo Herkeľ Florin)
* 1973 – *Rebeka*
* 1974 – *Vietor v nás*, román
* *Vlci v dolinách*, nedokončený a nevydaný román o SNP; publikovala len úryvky z neho

### Pre deti a mládež
* 1956 – *Mladosť*, autobiografická románová kronika
* 1963 – *Môj prvý list*
* 1964 – *Ariadnina niť*
* 1980 – *Balada o Jurovi Jánošíkovi*, veršovaná balada
 
### Ostatné diela
* 1942 – *Sen o živote alebo Život Shelleyho*, dramatická reflexia pre rozhlas (na námet knihy André Maurois – Ariel alebo Život Shelleyho) o P. B. Shelleym
* 1959 – *Rytierska balada*, libreto k baletu (autor baletu Šimon Jurovský)

## Iné projekty

## Literatúra
* *[[Slovník slovenských spisovateľov]]*
* Kto bol kto v histórii Banskej Bystrice 12552000

## Externé odkazy
* 
* 


Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Ženy v slovenskej literatúre
Kategória:Slovenskí prozaici
Kategória:Slovenskí prekladatelia
Kategória:Česko-slovenskí zaslúžilí umelci
Kategória:Česko-slovenskí národní umelci
Kategória:Osobnosti z Vyšného Kubína
Umelá balada

**Umelá balada** je literárne dielo, ktoré tematicky, námetovo a motivicky vychádza z ľudovej balady, ale je autorsky spracované, typické najmä v romantizme ( napr. Ján Botto: *Žltá ľalia*). Je to teda druh balady, pri ktorej je autor známy. 

Umelé balady začali vznikať koncom 18. stor. a v 19. stor. Zdrojom boli ľudové balady, povesti, báje.

## Diela
*Ján Botto - *Lucijný stolček*
*Janko Kráľ - *Zakliata panna vo Váhu a divný Janko*

Kategória:Literárne pojmy
Kategória:Básnické formy
Richard Anschütz

**Carl Johann Philipp Noé Richard Anschütz** (* 10. marec 1852, Darmstadt, Nemecko – † 8. január 1937, Darmstadt) bol nemecký organický chemik. 

Zaoberal sa výskumom zlúčenín štvormocného uhlíka.

## Práce
### Autor prác
* *August Kekulé, Band 1, Leben und Wirken; Verlag Chemie*, Berlin 1929
* *August Kekulé, Band 2, Abhandlungen, Berichte, Kritiken, Artikel, Reden; Verlag Chemie*, Berlin 1929
* *Die Bedeutung der Chemie für den Weltkrieg*; Cohen, Bonn 1915

### Vydavateľ
* *Losschmidt, Josef: Konstitutions-Formeln der organischen Chemie in graphischer Darstellung*; W. Engelmann, Leipzig 1913
* *Richter, Viktor: Chemie der Kohlenstoffverbindungen oder organische Chemie, 2 Bände*; Geest & Portig, Leipzig 1949

## Referencie


## Iné projekty

## Externé odkazy
* Richard Anschütz 

Kategória:Nemeckí chemici
Kategória:Osobnosti z Darmstadtu
Vzducholoď R 34

[náhľad|250px|R-34 počas pobytu v Mineole, [Long Island, New York]]
Britská vzducholoď **R 34** bola prvým lietadlom, ktoré prekonalo nonstop letom Atlantik v smere východ-západ v roku 1919.

Vzducholoď bola vyrobená firmou *Beardmore Inchinnan Airship factory*. Stavba začala v roku 1917 ešte počas 1. svetovej vojny. Prvý skúšobný let, ktorý sprevádzali mnohé problémy, absolvovala 14. marca 1919. 

Bola to vystužená vzducholoď s dĺžkou 196 m, objemom 55 230 m³ a priemerom telesa 24 m. Podobne ako jej sesterská loď R 33 bola kópiou nemeckého bombardovacieho zeppelínu L 33. Bola vybavená piatimi motormi Sunbeam-Maori po 200 kW. Nosnosť vzducholode bola celkom 59 ton, z toho prázdna váha 26 ton.

Na svoj transatlantický let vyštartovala vzducholoď R 34 skoro ráno 2. júla 1919 zo škótskeho East Fortune (len dva týždne predtým sa podarilo prekonať Atlantický oceán opačným smerom pilotovi J. Alcockovi a A. Brownovi na lietadle Vickers Vimy). Veliteľom bol major Herbert Scott, a na palube bol aj cmdr. Edward Maitland, vedúci odboru vzducholodí britského ministerstva letectva. Prvý problém sa objavil hneď po štarte, kedy pri prelete nad škótskou vysočinou musela vzducholoď vypustiť časť vodíka, ktorý sa rozpínal vplyvom väčšej letovej výšky. To bolo potrebné kompenzovať aerodynamickým vztlakom, kým sa nespálilo dostatočné množstvo benzínu, aby sa strata nosnosti vyrovnala. Vzducholoď musela túto časť letu letieť s provou zdvihnutou vysoko hore, čo znižovalo rýchlosť a zvyšovalo spotrebu paliva.

Po dvoch dňoch doletela vzducholoď k pobrežiu Newfoundlandu, ale narazila na silný protivietor. Bojovala s ním ešte ďalší deň, až potom sa vietor otočil a vzducholoď doplávala nad Roosvelt Field na Long Islande. Let trvat 108 hodín 12 minút. Pri pristatí jej zostávalo palivo už len na niekoľko hodín letu. Spiatočnú cestu vďaka priaznivému vetru zvládla za 75 hodín 3 minúty.

Úspešný let tejto vzducholode inšpiroval americkú vládu k objednávke vzducholode R 38.

R 34
Kutnohorský dekrét

**Kutnohorský dekrét** je listina obmedzujúca vplyv cudzincov na pražskej univerzite (český „národ“ dostal 3 hlasy, cudzinci 1), bol vydaný 18. januára 1409 za vlády Václava IV., na vzniku sa podieľal majster Ján Hus.

## Iné projekty
 

## Externé odkazy
* Plný text dekrétu

Kategória:Dejiny Česka
Ján Viklef

[náhľad|Viklefove kosti boli v roku [1384 spálené. Z knihy Johna Foxa (1563).]]

**Ján Viklef** alebo **Ján Viklif** alebo po anglicky  **John Wycliffe** (anglické priezvisko sa píše aj **Wyclif, Wyclyf, Wicliff, Wiclif, Wicklef, Wycliff** alebo **Wickliffe**) (*1329 - † 31. december 1384, Lutterworth) bol anglický teológ, rímskokatolícky kňaz a jeden z prvých zástancov reformy rímskokatolíckej cirkvi v 14. storočí pôsobiaci na univerzite v Oxforde. 

Je považovaný za predchodcu protestantskej reformácie. Narodil sa v Ipreswell (teraz Hipswell), Yorkshire, Anglicko. Zomrel v Lutterworthe (neďaleko Leicesteru).

Bol veľmi učený a mravne bezúhonný. Pri jeho reformných snahách treba brať do úvahy, že Anglicko bolo krajinou, ktorá sa často v minulosti protivila rímskej kúrii, hlavne pokiaľ išlo o rôzne poplatky a majetkové záležitosti. Aj Viklef prvý raz verejne vystúpil na podporu kráľa Eduarda III., ktorý odoprel platiť pápežovi lénny poplatok. Neskôr začal vystupovovať proti svetskému panstvu cirkvi a cirkevným majetkom vo všeobecnosti, dokonca zaútočil na pápežstvo, ktoré vyhlásil za Antikristovu inštitúciu. Zavrhol aj katolícke učenie o transsubstanciácii (premenenie chleba a vína na telo a krv Kristovu). Roku 1381 vypuklo pod vplyvom jeho myšlienok sedliacke povstanie, ktoré sa ale skončilo neúspechom. Potom jeho učenie vyhlásili za mylné. Bezprostredným pokračovaním viklefizmu bol husitizmus v Čechách.

## Iné projekty

Kategória:Anglickí teológovia
Kategória:Úmrtia v 1384
Kategória:Anglická reformácia
Štyri pražské artikuly

náhľad
**Štyri pražské artikuly** alebo **pražské články** bol program, ktorý spoločne vypracovali husitské strany v roku 1420. Bol prijatý na čáslavskom sneme roku 1421.

Hlavné požiadavky:
* slobodné hlásanie Božieho slova
* podávanie eucharistie pod obojím (chlieb a víno)
* zakázanie panovania kňazov nad svetským majetkom
* trestanie smrteľných hriechov, najmä verejných hriechov, v každej spoločenskej vrstve

Kategória:Husitstvo
Artikuly
Zoznam poslancov Bratislavského samosprávneho kraja (2005 – 2009)

**Zoznam poslancov Bratislavského samosprávneho kraja** zvolených vo volebnom období 2005-2009.

Kategória:Zoznamy poslancov Bratislavského samosprávneho kraja
Jim Abrahams

**James S. „Jim“ Abrahams** (* 10. máj 1944, Shorewood, Wisconsin† 26. november 2024, Santa Monica, Kalifornia) bol americký filmový režisér a scenárista.

## Režijná filmografia
* 1980 – Pripútajte sa, prosím! (*Airplane!*)
* 1982 – *Police Squad!* (TV seriál)
* 1984 – Prísne tajné (*Top Secret!*)
* 1986 – Bezcitní ľudia (*Ruthless People*)
* 1988 – Kšeft za veľké prachy (*Big Business*)
* 1990 – *Welcome Home, Roxy Carmichael*
* 1991 – Horúce strely (*Hot Shots!*)
* 1993 – Horúce strely 2 (*Hot Shots! Part Deux*)
* 1997 – Pre dobro pacienta... (*...First Do No Harm*) (TV film)
* 1998 – Mafia! (*Jane Austen's Mafia!*)

## Referencie

## Externé odkazy
* 
* 

Kategória:Filmoví režiséri USA
Kategória:Televízni režiséri USA
Kategória:Televízni scenáristi USA
Kategória:Televízni producenti USA
Kategória:Režiséri židovského pôvodu
Kategória:Osobnosti USA židovského pôvodu
Kategória:Osobnosti z Wisconsinu
Raymond Emery

**Ray Emery** (* 28. september 1982, Hamilton, Ontário, Kanada† 15. júl 2018, tamže) bol kanadský hokejový brankár.

## Klubový hokej
Ray Emery bol draftovaný v úvodnom drafte NHL v roku 2001 klubom Ottawa Senators v štvrtom kole ako 99. v poradí. Prvýkrát sa dostal na ľad NHL v sezóne 2002/03, odchytal však iba 3 zápasy, rovnako ako v nasledujúcej sezóne. V sezóne 2005/06, po odchode brankárov Patricka Lalima a Martina Pruseka sa stal brankárskou dvojkou tímu za Dominikom Hašekom a začal dostávať oveľa viac príležitostí. Po Hašekovom odchode po sezóne 2005-06 okamžite zastúpil jeho miesto skúsený švajčiarsky gólman Martin Gerber z Caroliny Hurricanes. V priebehu sezóny 2006-07 sa ale vďaka nepresvedčivým výkonom Gerbera dostal Emery až na post brankárskej jednotky klubu. No v sezóne 2007/2008 to akoby ani nebol on a prišiel o post jednotky v tíme. Na konci sezóny 2007/2008 bol vyplatený zo zmluvy a podpísal zmluvu s tímom novovytvorenej KHL Atlant Mytišči. Od roku 2016 chytal v nemeckom klube Adler Mannheim v Mannheime.

### Míľniky
* 29. november 2005 - 1. shutout (zápas bez inkasovaného gólu) v NHL: Ottawa Senators - Montreal Canadiens 4:0.

## Úmrtie
Ray Emery sa vydal začiatkom júla 2018 na dovolenku do Hamiltonu, kde hral v exhibičnom zápase. V nedeľu 15. júna ráno, po noci bez spánku, si išiel zaplávať s partičkou priateľov v jednom z prístavov. Ako výzvu chcel preplávať cez 30 metrov pod vodou medzi loďami a mólom, následne sa už ale neobjavil. Ľudia ho našli v 18:00 utopeného, pomoc miestnych lékárov bola zbytočná. Bolo mu 35 let. O jeho smrti informoval ako prvý miestny denník The Hamilton Spectator, že sa jednalo o Raya Emeryho nasledne potvrdil fotograf Andrew Collins.

## Štatistiky
### Základná časť a Play-off

Štatistiky podľa Eliteprospects

## Referencie


## Externé odkazy
* 
* Ray Emery na nhl.com
* Ray Emery na stránke Ottawa Senators

Kategória:Kanadskí hokejisti
Kategória:Brankári v NHL
Kategória:Hráči Ottawa Senators
Kategória:Kanadskí hokejoví brankári
Kategória:Osobnosti z Hamiltonu (Ontário)
Kategória:Brankári Ottawa Senators
Kategória:Brankári Anaheim Ducks
Kategória:Brankári Philadelphia Flyers
Kategória:Brankári Chicago Blackhawks
Jaroslav Hlinka (politik)

JUDr. **Jaroslav Hlinka** (* 19. máj 1954, Košice) je bývalý starosta mestskej časti Košice-Juh, člen mestskej rady v Košiciach, poslanec mestského zastupiteľstva v Košiciach a bývalý poslanec zastupiteľstva Košického samosprávneho kraja.

Jaroslav Hlinka, pôvodným povolaním právnik, bol za poslanca KSK zvolený ako nezávislý kandidát v okrese Košice IV vo voľbách v roku 2001 a opakovane aj vo voľbách v roku 2005. Starostom MČ Košice-Juh je nepretržite štvrté funkčné obdobie od roku 1991. V predčasných voľbách na primátora mesta Košice (8. apríla 2006) kandidoval ako nezávislý kandidát.

## Životopis
Narodil sa Márii a otcovi Pavlovi v Košiciach. Od útleho detstva vyrastal v mestskej časťi Juh v okolí univerzitnej nemocnice na Rastislavovej ulici. Povinnú školskú dochádzku absolvoval na Základnej deväťročnej škole na Kukučínovej ulici. Neskôr vyštudoval Právnickú fakultu na UPJŠ, po ktorej absolvoval aj základnú vojenskú službu v Brne. Po ukončení vojenskej služby a štátnej rigoróznej skúšky, získal titul doktor práv.

Po dvoch rokoch v pozícii právneho čakateľa prokuratúry, zložil prokurátorské skúšky a stal sa prokurátorom Mestskej prokuratúry v Košiciach. Neskôr sa stal prokurátorom Generálnej prokuratúry v Bratislave. Po narodení syna sa z Bratislavy vrátil späť do Košíc. Od roku 1986 pôsobil ako tajomník obvodného národného výboru Košice IV.

V roku 1991 získal dôveru voličov a bol zvolený za starostu mestskej časti Košice-Juh. V roku 2015 bol menovaný za člena slovenskej delegácie vo Výbore regiónov EÚ v Bruseli. Vo funkcii starostu pôsobil do roku 2022.

## Osobný život
Jaroslav Hlinka je vdovec a má dve dospelé deti (syn Pavol a dcéra Zuzana).

## Ocenenia
* 2008 – štátne vyznamenanie Maďarskej republiky *Rád rytierskeho kríža*
* 2012 – Cena primátora mesta Košice

## Referencie

## Externé odkazy
* Oficiálny web 

Kategória:Starostovia košických mestských častí
Kategória:Poslanci Košického samosprávneho kraja
Kategória:Absolventi Právnickej fakulty Univerzity Pavla Jozefa Šafárika
Kategória:Osobnosti z Košíc
Kategória:Slovenskí právnici
Kategória:Slovenskí komunálni politici
Zoro Záhon

**Zoro Záhon**, celým menom **Zoroslav Záhon** (* 7. január 1943, Piešťany) je slovenský režisér a herec. Brat herca Ľubomíra Záhona. Má dvoch synov, troch vnukov a vnučku. 

V súčasnosti žije v Bratislave a je na dôchodku. 

## Život
Vyštudoval herectvo na bratislavskej VŠMU (1964). Dva roky hral v piešťanskom divadle, odkiaľ prešiel do bratislavskej televízie ako asistent réžie u režiséra Martina Hollého. V roku 1973 debutoval televíznym filmom *Cena života*. Od roku 1975 nakrúcal celovečerné filmy. Po smrti režiséra Vladimíra Bahnu dokončil jeho film Poéma o svedomí. Režíroval slovenské verzie koprodukčných filmov Smrť pána Golužu a Lev Tolstoj. Jeho najvýznamnejším filmom sa stala dráma *[[Pomocník (film)|Pomocník]]* podľa úspešného románu Ladislava Balleka.

## Filmografia
* 1975: Tetované časom
* 1978: Poéma o svedomí, dokončil po V. Bahnovi
* 1979: Choď a nelúč sa (herec: pilot)
* 1981: Pomocník
* 1986: Akcia Edelstein
* 1987: Začiatok sezóny
* 1989: Obyčajný špás (herec: riaditeľ)

Kategória:Slovenskí divadelní herci
Kategória:Slovenskí filmoví herci
Kategória:Slovenskí filmoví režiséri
Kategória:Slovenskí televízni režiséri
Kategória:Súrodenci v herectve
Kategória:Absolventi Vysokej školy múzických umení
Kategória:Osobnosti z Piešťan
Kategória:Žijúci ľudia
Akcia Edelstein

***Akcia Edelstein*** (angl. *The Edelstein Action*) je slovenský film. 

Kriminálny film o odhaľovaní medzinárodnej teroristickej organizácie, ktorá sa pokúša prepašovať kazetu s drahokamami, ukrytými počas druhej svetovej vojny na slovenskom území. 

* Architekt: Juraj Červík
* Návrhy kostýmov: Mona Hafsahl
* Strih: Maximilián Remeň
* Vedúci výroby: Ján Tomáškovič
* Exteriéry: Plavecký Štvrtok, Terchová, Piešťany, Bratislava, Levice-Kalinčiakovo, Budapešť, Viedeň, Boboty, Šahy
* Premiéra: 28. apríl 1986

Kategória:Česko-slovenské filmy
Kategória:Slovenské filmy
Kategória:Filmy podľa názvu
Kategória:Filmy z 1986
Štefan Staško

Ing. **Štefan Staško** (* 14. marec 1959, Sobrance) je poslancom zastupiteľstva Košického samosprávneho kraja a bývalý primátor mesta Sobrance v rokoch 1998 - 2008. V tejto funkcii bude opätovne pôsobiť po svojom víťazstve v hlasovaní o primátora mesta v komunálnych voľbách v novembri 2010.

Podľa registračných zväzkov košickej správy **ŠtB** bol Staško agentom vtedajšej komunistickej tajnej polície s krycím menom Les. Ide o prvého slovenského primátora, ktorý je v doteraz zverejnených zoznamoch spolupracovníkov ŠtB evidovaný ako agent.https://dolnyzemplin.korzar.sme.sk/c/4552514/primator-sobraniec-je-vo-zvazkoch-stb.html

## Roky 1998 - 2005
Štefan Staško bol prvýkrát za primátora Sobraniec zvolený v komunálnych voľbách v decembri 1998 ako kandidát Strany občianskeho porozumenia (SOP). V roku 2002 ako nezávislý kandidát svoje víťazstvo obhájil.

Vo voľbách do krajského zastupiteľstva v roku 2001 bol ako nezávislý kandidát zvolený za poslanca za okres Sobrance. Vo rovnakých voľbách v roku 2005 bol opätovne zvolený, tentoraz za Stranu regiónov Slovenska. V čase volieb v roku 2005 mal 46 rokov. 

## Roky 2006 - 2008
V roku 2006 bol tretíkrát po sebe zvolený za primátora Sobraniec, tentoraz s rozdielom jediného hlasu. Toto víťazstvo bolo napadnuté protikandidátom Pavlom Džurinom podaním sťažnosti na Ústavný súd SR a trestného oznámenia na neznámeho páchateľa pre podozrenie z ovplyvňovania volieb. TASR o tomto incidente vydala 7. 12. 2006 tlačovú správu, ktorá bola medializovaná. Ústavný súd rozhodol, že došlo k porušeniu volebného zákona a predseda parlamentu vyhlásil nové voľby, ktoré sa konali v júni 2008. V nich už zvíťazil rozdielom ôsmich hlasov Džurina, ktorý bol v tom čase aj poslancom NR SR za HZDS (2006-2010) a ktorý sa tak stal novým primátorom Sobraniec.

## Roky 2009 - 2011
Aj v tretích regionálnych voľbách v novembri 2009 bol zvolený za poslanca KSK, tentoraz za koalíciu Slobodné fórum, Strana občianskej solidarity a Hnutie za demokraciu. V komunálnych voľbách 2010 sa ako jeden z piatich kandidátov bude opäť uchádzal o post primátora Sobraniec a v hlasovaní občanov mesta získal najviac hlasov, čo znamenalo jeho opätovne pôsobenie vo funkcii primátora, ktorú prevzal v januári 2011.

## Roky 2011 - 2015
Ani v ďalších regionálnych voľbách 9. novembra 2013 ho volebný úspech neminul. Vo volebnom obvode č. 9 skončil na druhom mieste za Boleslavom Lešom. Títo dvaja najúspešnejší kandidáti sa stali poslancami KSK za okres Sobrance.

V komunálnych voľbách 2014 nekandidoval a 2. januára 2015 odovzdal funkciu primátora Pavlovi Džurinovi.

## Referencie


Kategória:Poslanci Košického samosprávneho kraja
Kategória:Primátori slovenských miest
Jozef Konkoly

JUDr. Ing. **Jozef Konkoly** (* 18. marec 1955) je starosta obce Kechnec a poslanec zastupiteľstva Košického samosprávneho kraja.

Absolvoval Právnickú fakultu Univerzity Komenského v Bratislave a Fakultu strojného inžinierstva Technickej univerzity v Košiciach. Je starostom obce Kechnec od roku 1990. Vo voľbách v roku 2005 bol zvolený za koalíciu SDKÚ, DS, SZS za poslanca krajského zastupiteľstva v okrese Košice-okolie. V komunálnych voľbách v roku 2018 bol ako nezávislý kandidát opätovne zvolený za starostu.  

Pri obci Kechnec vybudoval prosperujúci priemyselný park.

## Referencie


Kategória:Poslanci Košického samosprávneho kraja
Kategória:Starostovia na Slovensku
Kategória:Laureáti Pribinovho kríža III. triedy
Martin Pado

Ing. **Martin Pado** (* 16. máj 1959, Michalovce) je slovenský politik. Vo vláde z roku 2002 bol minister vnútra Slovenskej republiky.

## Život
Martin Pado je ženatý a má dve deti. 

* 1982 – absolvoval Strojnícku fakultu Slovenskej vysokej školy technickej v Bratislave 
* 1982–1989 – Michalovské elektrotechnické závody, naposledy ako vedúci oddelenia investičnej výstavby 
* 1986–1988 – postgraduálne štúdium na Vysokej škole technickej v Košiciach 
* 1990–1995 – prednosta Okresného úradu v Michalovciach 
* 1991–1992 – manažérsky kurz na City University Bratislava 
* 1992 – právnické minimum na Univerzite Komenského v Bratislave (2 semestre) 
* 1995–1996 – vedúci Poradenského a konzultačného strediska EÚ Bratislava PhF Košice, detašované pracovisko Michalovce 
* 1996–1997 - Komunálna poisťovňa a. s. Michalovce, vedúci reprezentant 
* 1997–1998 – IMPROMAT s.r.o., vedúci strediska v Košiciach  
* 1998–2002 – prednosta Krajského úradu v Trnave 
  
## Politická činnosť
* 1989 – jeden zo zakladateľov Verejnosti proti násiliu v Michalovciach 
* 1992 – jeden zo zakladateľov Hnutia za demokratické Slovensko, podľa vlastných slov sa však nestal členom 
* 1995 – NDS, Demokratická únia po zlúčení 
* 2000 – Slovenská demokratická a kresťanská únia (SDKÚ)
* 24. október 2002 – 8. február 2006 - štátny tajomník ministerstva vnútra 
* 8. február 2006 – menovaný za ministra vnútra po demisii dovtedajšieho ministra Vladimíra Palka

;Komunálna politika
* 2005 – zvolený za koalíciu SDKÚ, DS, SZS v okrese Michalovce za poslanca zastupiteľstva Košického samosprávneho kraja.

Kategória:Poslanci Košického samosprávneho kraja
Kategória:Ministri vnútra Slovenskej republiky
Kategória:Politici VPN
Kategória:Politici NDS
Kategória:Politici DÚ (1995)
Kategória:Politici SDKÚ
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Osobnosti z Michaloviec
Kategória:Štátni tajomníci Ministerstva vnútra Slovenskej republiky
Monika Smolková

Mgr. **Monika Smolková** (* 6. október 1956, Janovík) je slovenská politička, dlhoročná členka strany SMER-SD. V rokoch 20092019 bola poslankyňou Európskeho parlamentu v socialistickej frakcii. Bola tiež starostkou mestskej časti Košice – mestská časť Dargovských hrdinov (20062010, zvolená za koalíciu SMER-SD, ĽS-HZDS, Slobodné fórum a SNS), poslankyňou zastupiteľstva Košického samosprávneho kraja, a v rokoch 20062009 poslankyňou Národnej rady SR za SMER-SD.

## Životopis
Smolková sa narodila v obci Janovík pri Prešove. V Prešove navštevovala Strednú ekonomickú školu v Prešove, odbor všeobecná ekonomika. Následne vyštudovala Pedagogickú fakultu Univerzity Pavla Jozefa Šafárika v Prešove v odbore Pedagogika – vychovávateľstvo. Fakulta od roku 1997 prešla pod Prešovskú univerzitu v Prešove. Okrem toho absolvovala dvojročné postpromočné štúdium na Ekonomickej fakulte Technickej univerzity v Košiciach.

Od roku 1975 do roku 2002 pracovala postupne ako referentka v podnikoch Povodie Bodrogu a Hornádu a Obnova vkus, vychovávateľka na Strednom odbornom učilišti strojárskom v Košiciach (19831993), ekonómka vo firme MULTI AV FORM (19932002) a riaditeľka cestovnej kancelárie CK MULTI TOUR (19972002).

### Politická kariéra
Od roku 1999 bola členkou predsedníctva strany SMER. Monika Smolková bola vo voľbách v roku 2005 zvolená za koalíciu HZD, SMER za poslankyňu krajského zastupiteľstva v okrese Košice III. V poslednej funkcii v NR SR bola členkou mandátového a imunitného výboru a členkou výboru pre vzdelanie, mládež, vedu a šport.

Smolková bola dvakrát zvolená za europoslankyňu (v rokoch 2009 a 2014). V období 20142019 bola členkou Výboru EP pre pre regionálny rozvoj a Delegácie pri Parlamentnom výbore pre partnerstvo EÚ – Arménsko, pre spoluprácu EÚ – Azerbajdžan a pre pridruženie EÚ – Gruzínsko.

## Referencie

## Iné projekty

## Externé odkazy
* Monika Smolková – životopis na webe strany SMER (archív, 2009)
* Monika Smolková na webe Národnej rady SR
* Monika Smolková na webe Európskeho parlamentu
* Spravodajstvo týkajúce sa Moniky Smolkovej na portáli Teraz.sk TASR
* Spravodajstvo týkajúce sa Moniky Smolkovej na portáli agentúry SITA
* Fico sa pred politickým dôchodkom potrebuje očistiť, vraví spoluzakladateľka Smeru – rozhovor v denníku SME (2023)

Kategória:Osobnosti z Janovíka
Kategória:Slovenské političky
Kategória:Slovenskí komunálni politici
Kategória:Politici Smeru
Kategória:Starostovia košických mestských častí
Kategória:Poslanci Košického samosprávneho kraja
Kategória:Poslanci NR SR (2006 – 2010)
Kategória:Slovenskí europoslanci (2009 – 2014)
Kategória:Slovenskí europoslanci (2014 – 2019)
Kategória:Absolventi Univerzity Pavla Jozefa Šafárika
Eden a potom

***Eden a potom*** (angl. *Eden and Afterwards*) je slovensko-francúzsky koprodukčný film. 

Detektívny príbeh, odohrávajúci sa na rozhraní sna a skutočnosti, o krádeži obrazu moderného umelca z konca minulého storočia. Príchodom exotického študenta Duchemina sa rozvíjajú ich dobrodružstvá. Pátrajúca dievčina sa dostáva až na tuniský ostrov Džerba, kde stretáva priateľa, Duchemina aj kaviarenského čašníka Franca. Príbeh sa odohráva v kaviarni Eden, kde sa skupinka univerzitných študentov zabáva improvizovaným výstupom.

## Členovia štábu
* Architekt: Anton Krajčovič
* Návrhy kostýmov: Nicolo Roccia
* Strih: Bob Wade
* Vedúci výroby: Ján Tomaškovič
* Réžia slovenského znenia: Dušan Kodaj
* Exteriéry: Bratislava, Dunajská Streda, Džerba
* Premiéra: september 1989

## Externé odkazy
* http://www.filmsk.sk/show_article.php?id=2434&movie=&archive=1 

Kategória:Česko-slovenské filmy
Kategória:Slovenské filmy
Kategória:Francúzske filmy
Kategória:Filmy podľa názvu
Kategória:Filmy z 1970
Xenón

**Xenón**, *Xenon* (gr. *ξένος*, cudzí) je chemický prvok v Periodickej tabuľke prvkov, ktorý má značku **Xe** a protónové číslo 54. Je to bezfarebný, veľmi ťažký vzácny plyn bez zápachu. V zemskej atmosfére sa vyskytuje v stopových množstvách. Bol to prvý synteticky vyrobený vzácny plyn. Je to najjasnejší plyn na Zemi.

Patrí do skupiny vzácnych alebo kedysi inertných plynov. Názov „inertný“ už nie je naďalej pravdivý, lebo bolo dokázané, že dokáže tvoriť zlúčeniny. Pri prechode elektrického prúdu vyžaruje modré svetlo. Pri tlaku desiatok gigapascalov sa zmení skupenstvo xenónu na pevné. 

## Použitie
Najčastejšie je xenón používaný v xenónových lampách, ktoré sú používané v bleskoch fotoaparátov, stroboskopických lampách, na vyvolanie laseru generujúceho koherentné svetlo a na dermatologické účely. Oblúkové xenónové lampy sa používajú na slnečné simulátory, projekčné systémy a iné špeciálne účely. Sú výbornými zdrojmi krátkovlnného ultrafialového svetla a majú silnú svietivosť v blízkom infračervenom žiarení, čo sa používa v niektorých systémoch nočného videnia.
Xenón sa používa aj na celkovú anestéziu a v miestach, kde je vyžadovaná vysoká molekulová hmotnosť a inertnosť, napr. v nukleárnej energetike, Izotop Xe-133 je užitočný rádioizotop (rádioaktívny izotop). Xenón
je preferovaný ako palivo na iónový pohon vďaka jeho vysokej molekulárnej hmotnosti, ľahko sa ionizuje, dá sa skladovať pri teplote blízkej izbovej teplote v tekutom stave s možnosťou ľahkého návratu na plynné skupenstvo na pohon motoru. Jeho inertné vlastnosti tvoria prostredie menej korodujúce iónový motor (na rozdiel od napr. ortuti, cézia).

## Iné projekty

## Referencie


Kategória:Vzácne plyny
Kategória:Nekovy
Kategória:Plyny
ESO 269-57

náhľad|ESO 269-57
**ESO 269-57** (alebo aj **LEDA 45683**) je špirálová galaxia nachádzajúca sa v skupine galaxií v súhvezdí Kentaur. Galaxia je od slnečnej sústavy vzdialená približne 155 miliónov svetelných rokov. Označenie ESO 269-57 získala v roku 1970, keď bola skatalogizovaná počas katalogizácie južnej oblohy Euróskym južným observatóriom.

Galaxia má komplexnú štruktúru, pozostávajúcu z vnútorného kruhu, tvoreného masívnymi špirálovými ramenami, ktorý je obklopený dvoma vonkajšími *prstencami*.

Kategória:Súhvezdie Centaurus
Kategória:Špirálové galaxie
Kategória:ESO objekty
0045683
Barnardova galaxia

**Barnardova galaxia** alebo **NGC 6822** je trpasličia nepravidelná galaxia a člen Miestnej skupiny galaxií v súhvezdí Strelec.

Z nášho pohľadu sa javí skoro ako obdĺžnik. Bol v nej pozorovaný neobyčajný nadbydok oblastí ionizovaného vodíka, ktorý obklopuje mladé hviezdy. Voľne zoskupené jasné modré hviezdy tvoria rameno. Galaxia je 1,75 milióna svetelných rokov ďaleko. Jej priemer je asi 8 000 svetelných rokov. 

## História pozorovaní
thumb|left|Región tvorby nových hviezd v NGC 6822
Edwin Hubble napísal pôvodnú štúdiu *N.G.C. 6822, Odľahlý hviezdny systém* (Hubble 1925), v ktorom identifikoval 15 rôznych hviezd (11 z nich boli cefeidy). Taktiež zmapoval rozdelenie hviezd podľa magnitúdy smerom nadol až do 19,4. Poskytol spektrálne charakteristiky, svietivosti a rozmery pre 5 najväčších hmlovín (veľká oblasť H II), ktoré zahŕňajú Hmlovinu Bublina a Hmlovinu Prsteň. Tiež vypočítal absolútnu hviezdnu veľkosť pre celú galaxiu. 

Hubblov objav jedenástich cefeíd bol kľúčovým míľnikom v astronómii. S využitím svietivosti cefeíd Hubble zistil, že vzdialenosť Barnardovej galaxie je viac ako 700 000 ly. Bol to prvý systém za Magellanovými mrakmi, ktorý mal určenú vzdialenosť (Hubble ďalej pokračoval s Galaxiou Androméda a Galaxiou v Trojuholníku). V roku 1977 rozšíril zoznam Oblasti H II v galaxii Barnard na 16. Dnes je zmapovaných viac ako 150 regiónov v galaxii Barnard.

## Zdroj
* 

Kategória:Súhvezdie Strelec
Kategória:Nepravidelné galaxie
Kategória:Miestna skupina galaxií
Kategória:Trpasličie galaxie
6822
4895
057
Kategória:Podskupina Mliečna cesta
Kategória:Astronomické objekty objavené v roku 1884
0063616
HVC 127-41-330

**HVC 127-41-330** je *vysokorýchlostné mračno* vzdialené 2,3 milióna ly od Slnka, medzi galaxiami M31 a M33.

Kategória:Neklasifikované galaxie
1668682
NGC 185

**NGC 185** je eliptická galaxia v súhvezdí Kasiopeja, ktorú objavil britsko-nemecký astronóm William Herschel 30. novembra 1787. Je jednou zo sprievodných galaxií Veľkej hmloviny v Andromede. Jej zdanlivá hviezdna veľkosť je 9,3.
        

## Pozri aj
* Zoznam NGC objektov

Kategória:Súhvezdie Kasiopeja
Kategória:Eliptické galaxie
185
Kategória:Miestna skupina galaxií
Kategória:Podskupina Androméda
00396
0002329
Kategória:2MASX objekty
018
Kategória:CGCG objekty
Kategória:IRAS objekty
Kategória:MCG objekty
Kategória:TYC objekty
Kategória:UZC objekty
Kategória:Astronomické objekty objavené v roku 1787
Kategória:Astronomické objekty objavené Williamom Herschelom
NGC 300

**NGC 300** je galaxia v súhvezdí Sochár, ktorú objavil austrálsky astronóm James Dunlop 5. augusta 1826.

Jej zdanlivá hviezdna veľkosť je 8,1.
        

## Pozri aj
* Zoznam NGC objektov

## Iné projekty

Kategória:Súhvezdie Sochár
Kategória:Skupina galaxií Sochár
Kategória:Špirálové galaxie
300
Kategória:Astronomické objekty objavené v roku 1826
Vzducholoď Norge

náhľad|Dochovaný kotevný stožiar na Svalbarde
**Vzducholoď N1**, známejšia pod druhým menom **Norge** bol prvý stroj, ktorý preletel z Európy do Ameriky cez severný pól. Na priekopníckej výprave sa zúčastnila šestnásťčlenná medzinárodná posádka. Veliteľom expedície bol nórsky polárnik Roald Amundsen, technickú stránku letu istila talianska posádka pod vedením leteckého konštruktéra plukovníka Umberta Nobileho a na lete sa zúčastnil aj jeden z hlavných sponzorov výpravy, Američan Lincoln Ellsworth.

## Parametre vzducholode
*dĺžka 106 m
*maximálny priemer telesa 19,5 m
*objem 19&nbsp;000 m³
*náplň vodík
*obal štvorvrstvová bavlnená tkanina, z vnútornej strany pogumovaná, z vonkajšej bol použitý hliníkový náter
*motory 3 zážihové Maybach 245 HP v samostatných gondolách
*maximálna rýchlosť 113 km/h

(rovnaké, ako pri vzducholodi Italia)

## História letu
Amundsen s Ellsworthom chceli zopakovať pokus preletieť severný pól. Pokúšali sa o to neúspešne v roku 1925 pomocou hydroplánu. Navrhli preto Nobilemu odkúpenie jednej z jeho vzducholodí. Vzducholoď N1 bola potom premenovaná na Norge (Nórsko). 

Nobile so svojou posádkou vyrazili vzducholoďou z Ríma 29. marca a doleteli  po etapách cez Pulham, Oslo, Petrohrad a Vadsø do Ny-Ålesundu (King's Bay) na Svalbard. Tam pristúpili Amundsen a Ellsworth, a spoločne odštartovali 11. mája 1926 na sever. Pól dosiahli 12. mája o 1:30 po polnoci. Napriek problémom s namŕzajúcou hmlou, dorazila vzducholoď po celkom 36 hodinách na dohľad Aljašky. Kvôli nepriaznivému počasiu sa nepodarilo doletieť do pôvodne plánovaného Nome, ale núdzovo pristala pri osade Teller. Vzducholoď Norge celkom strávila na cestách 171 hodín a prešla 12&nbsp;480 kilometrov.

## Výsledky výpravy
Výprava predovšetkým ukázala, že na severe nie je pevnina, ale len more. Do tej doby nebola existencia jedného či druhého preukázaná. Vyvrátili sa tiež niektoré hypotézy o špeciálnych elektrických vlastnostiach atmosféry v okolí pólu. 

Posádka vzducholode Norge bola prvá, ktorá preukázateľne dosiahla severný pól. Predchádzajúce výpravy (Frederick Cook 1908, Robert Peary  1909 a  Richard Byrd 1926 - letel k pólu lietadlom len niekoľko dní pred Norgem) nemajú dosiahnutie pólu dostatočne preukázané.

Zaujímavosťou je, že vo vzducholodi bol umiestnený prístroj na meranie vodivosti vzduchu, dodaný českým fyzikom Františkom Běhounkom. Ten sa zúčastnil pozemnej časti výpravy na Svalbarde. Tesne pred odletom dokonca boli v jeho prístroji nahradzované oceľové súčiastky duralovými, kvôli zníženiu hmotnosti. Počas letu ho potom obsluhoval švédsky fyzik a meteorológ Finn Malmgren. Výsledky spoločných meraní vyšli knižne v Paríži ako jediný vedecký výsledok expedície. O rok neskôr dostal preto Běhounek pozvanie osobne sa zúčastniť na ďalšej výprave vo vzducholodi Italia, ktorá sa uskutočnila na jar roku 1928.

Vo Vadsø¨a Ny-Ålesundu sú ako technická pamiatka dochované kotevné stožiare, ktoré Norge pri svojej ceste použila.

## Pozri aj
* Vzducholoď Italia
* Graf Zeppelin

Norge